****

 **APSTIPRINĀTA**

 Iepirkuma komisijas

 2018.gada 04.jūnija sēdē

 (protokols Nr. 1/24)

Ludzas novada pašvaldība

**IEPIRKUMA**

**“Būvuzraudzības pakalpojumu nodrošināšana**

**objektā “Ludzas novada Pildas pamatskolas ēkas energoefektivitātes paaugstināšana””**

 (iepirkuma identifikācijas numurs – **LNP 2018/24**)

NOLIKUMS

Ludza 2018**Saturs**

|  |  |  |
| --- | --- | --- |
| 1. | Vispārīgā informācija | 3 |
| 2. | Prasības pretendentiem | 6 |
| 3. | Iesniedzamie dokumenti | 9 |
| 4. | Iepirkumu komisija, tās darbība un piedāvājumu atvēršana | 10 |
| 5. | Piedāvājumu vērtēšanas un izvēles kritēriji | 11 |
| 6. | Iepirkuma komisijas tiesības un pienākumi | 11 |
| 7. | Pretendenta tiesības un pienākumi | 12 |
| 9. | Nolikuma pielikumi: | 12 |

1. pielikums – Pieteikums dalībai iepirkumā
2. pielikums – Informācija par pretendentu
3. pielikums – Tehniskās specifikācijas
4. pielikums – Tehniskais piedāvājums
5. pielikums – Finanšu piedāvājums

**1. Vispārīgā informācija**

**1.1. Iepirkuma identifikācijas numurs**

LNP 2018/24

**1.2. Pasūtītājs**

Ludzas novada pašvaldība

Adrese: Raiņa iela 16, Ludza, Ludzas novads, Latvija, LV-5701

Reģistrācijas Nr. 90000017453

Tālruņa Nr. +371-65707400, faksa Nr. +371-65707402

e-pasta adrese: dome@ludza.lv

**1.3. Iepirkuma priekšmets**

 1.3.1. Būvuzraudzības pakalpojumu nodrošināšana objektā “Ludzas novada Pildas pamatskolas ēkas energoefektivitātes uzlabošana”.

 Būvuzraudzības pakalpojumi tiek īstenoti ERAF speciālā atbalsta mērķa 4.2.2. “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” otrās atlases kārtas “Energoefektivitātes paaugstināšana un atjaunojamo energoresursu izmantošana ārpus nacionālas nozīmes attīstības centru pašvaldībām” projekta "Ludzas novada Pildas pamatskolas ēkas energoefektivitātes paaugstināšana" ietvaros.

 1.3.2. Piedāvājumu izvēles kritērijs –**cena.**

 1.3.3. CPV kods: 71247000-1 (Būvdarbu uzraudzības pakalpojumi).

**1.4. Iepirkuma metode**

1.4.1. Iepirkums Publisko iepirkumu likuma 9. panta kartībā

**1.5. Līguma izpildes vieta**

Blaumaņa iela 4, Ludza

**1.6. Līguma izpildes laiks**

1.6.1.Paredzamais līguma izpildes termiņš:

1.6.1.1.Kopējais līguma izpildes laiks – 6 mēneši no līguma noslēgšanas dienas (ieskaitot dokumentācijas sagatavošanu).

1.6.1.2. Būvdarbu veikšanas plānotais laiks – 3 mēneši (vasaras brīvlaiks).

Būvuzraudzība par piedāvāto Līgumsummu jānodrošina uz visu būvdarbu veikšanas laiku.

**1.7. Iepirkuma nolikuma saņemšana un informācijas apmaiņas kārtība**

1.7.1. Ar iepirkuma nolikumu var iepazīties Ludzas novada pašvaldības mājaslapā:  [http://www.ludza.lv/pasvaldibas-kalendars/publiskie-iepirkumi/iepirkumi-precem-un-pakalpojumiem-no-eur-4000-lidz-eur-42-000-bez-pvn/](http://www.ludza.lv/)

1.7.2. Pretendents, kurš pieprasa skaidrojumu par iepirkuma nolikumu, to dara rakstiski ar pasta, faksa vai e-pasta starpniecību, adresējot to Ludzas novada pašvaldības iepirkumu komisijai, ar norādi *Iepirkumam* “*Būvuzraudzības pakalpojumu nodrošināšana objektā “Ludzas novada Pildas pamatskolas energoefektivitātes paaugstināšana” , ID Nr. LNP 2018*/*24),* uz adresi Raiņa ielā 16, Ludzā, Ludzas novads, LV-5701, fakss 65707402; e-pasts: dome@ludza.lv aleksandrs.vasilkovskis@ludza.lv. Ja Pretendents uzdod jautājumu, Pasūtītājs nosūta papildu informāciju Pretendentam, kas ir uzdevis jautājumu, un vienlaikus ievieto šo informāciju mājaslapā, kur ir pieejami iepirkuma dokumenti, norādot arī uzdoto jautājumu.

1.7.3. Kontaktpersonas:

1.7.3.1. jautājumos par iepirkuma nolikumu – Ludzas novada pašvaldības iepirkumu komisijas loceklis – sekretārs Aleksandrs Vasiļkovskis, tel. 65707133, fakss 65707402, e-pasts: aleksandrs.vasilkovskis@ludza.lv;

1.7.3.2. tehniskajos jautājumos – Ludzas novada pašvaldības Attīstības nodaļas un nekustamā īpašuma nodaļas projektu vadītāja Ilona Rimša, tālrunis 65707411, fakss 65707411, e-pasts: ilona.meksa@ludza.lv..

**1.8. Piedāvājumu iesniegšanas un atvēršanas vieta, datums, laiks un kārtība**

1.8.1. Pretendenti piedāvājumus var iesniegt līdz **2018. gada 15.jūnijam plkst. 10:00** Ludzā, Raiņa ielā 16, LV–5701, Ludzas novada pašvaldībā, 3.stāvā, kabinetā Nr. 312, pie sekretāres, iesniedzot personīgi vai pa pastu. Pasta sūtījumam jābūt nogādātam šajā punktā norādītajā adresē līdz augstāk minētajam termiņam. Piedāvājums, kas iesniegts pēc minētā termiņa, netiks atvērts un tiks atdots atpakaļ iesniedzējam.

1.8.2. Saņemot piedāvājumu, Pasūtītājs (domes sekretārs) reģistrē pretendentu piedāvājumus to iesniegšanas secībā. Sarakstā norāda pretendentu (juridiskai personai – nosaukumu), tā adresi, tālruņa un faksa numuru, kā arī piedāvājuma iesniegšanas datumu un laiku. Pasūtītājs (sekretārs) nodrošina, lai līdz piedāvājumu atvēršanai pretendentu saraksts netiktu izpausts.

1.8.3. Pretendents, iesniedzot piedāvājumu, var pieprasīt apliecinājumu tam, ka piedāvājums saņemts (ar norādi par piedāvājuma saņemšanas laiku).

1.8.4. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā Ludzā, Raiņa ielā 16, 3. stāvā, 312. kabinetā, Ludzas novada pašvaldībā, pie sekretāres. Piedāvājuma atsaukšanai ir bezierunu raksturs, un tā izslēdz pretendentu no tālākas dalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts otrā piedāvājuma iesniegšanas brīdis.

1.8.5. Pasūtītājs izskata tikai tos piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim.

**1.9. Piedāvājuma derīguma termiņš**

1.9.1. Pretendenta iesniegtais piedāvājums ir spēkā 90 (deviņdesmit) kalendārās dienas no piedāvājuma atvēršanas dienas.

1.9.2. Ja objektīvu iemeslu dēļ iepirkuma līgumu nevar noslēgt 1.9.1. punktā noteiktajā termiņā, pasūtītājs var rakstiski pieprasīt piedāvājuma derīguma termiņa pagarināšanu. Ja pretendents piekrīt pagarināt piedāvājuma derīguma termiņu, par to rakstiski paziņo pasūtītājam.

**1.10. Piedāvājuma noformēšana:**

1.10.1. Piedāvājums iesniedzams Ludzas novada pašvaldībā (Ludzā, Raiņa ielā 16, 3.stāvā, 312.kab.) līdz **2018.gada 15.jūnijam plkst. 10:00** aizlīmētā un aizzīmogotā aploksnē, uz kuras ir jānorāda **– Piedāvājums iepirkumam „Būvuzraudzības pakalpojumu nodrošināšana objektā “Ludzas novada Pildas pamatskolas ēkas energoefektivitātes paaugstināšana” (iepirkuma identifikācijas numurs – Nr. LNP 2018/24).** Neatvērt līdz **2018.gada 15.jūnijam plkst. 10:00**” un pretendenta nosaukums, reģistrācijas numurs un adrese, Pretendenta kontaktpersonas vārdu, uzvārdu, telefona un faksa numuru.

1.10.2. Pretendentam jāiesniedz piedāvājums (viens oriģināls un divas kopijas). Katrs eksemplārs sastāv no četrām šādām daļām:

1. Pieteikums dalībai iepirkumā;
2. Pretendenta atlases dokumenti;
3. Tehniskais piedāvājums;
4. Finanšu piedāvājums.

1.10.3. Katrs piedāvājuma eksemplārs jāiesien vienā sējumā (oriģināls un katra kopija atsevišķi).

1.10.4. Pretendenta piedāvājumu iesniedz latviešu valodā. Pretendents ir tiesīgs iesniegt piedāvājumu arī citā valodā, ja tam ir pievienots Pretendenta apliecināts tulkojums latviešu valodā. Par kaitējumu, kas radies dokumenta tulkojuma nepareizības dēļ, Pretendents atbild normatīvajos aktos noteiktajā kārtībā. Tulkojuma apliecinājums ietver:

- norādi „TULKOJUMS PAREIZS”,

- Pretendenta vai tā pārstāvja parakstu un paraksta atšifrējumu,

- apliecinājuma vietas nosaukumu un datumu.

Iesniedzot piedāvājumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu.

1.10.5. Piedāvājuma oriģinālam un kopijām ir jābūt ievietotiem 1.10.1. punktā minētajā aploksnē. Piedāvājuma dokumentiem jābūt cauršūtiem ar diegu tā, lai dokumentus nebūtu iespējams atdalīt. Piedāvājuma lapām jābūt sanumurētām un jāatbilst pievienotajam satura rādītājam. Uz pēdējās lapas aizmugures, cauršūšanai izmantojamais diegs nostiprināms ar pārlīmētu papīru, uz kura norādāms cauršūto lapu skaits, ko ar savu parakstu un pretendenta zīmogu apliecina Pretendenta pilnvarotais pārstāvis. Piedāvājumā iekļautajiem dokumentiem jābūt skaidri salasāmiem, bez labojumiem. Piedāvājums jāsagatavo latviešu valodā.

1.10.6. Iesniedzot piedāvājumu, Pretendents ir tiesīgs visu iesniegto dokumentu atvasinājumu pareizību apliecināt ar vienu apliecinājumu. Ja dokuments izdots ārvalstī, dokumenta izdošanas vietas nosaukumā norāda attiecīgās valsts administratīvās teritorijas oficiālo nosaukumu un valsti.

1.10.7. Visa nolikumā noteiktā informācija Pretendentam jāiesniedz rakstiski. Lai sniegtu informāciju par kvalifikāciju, pieredzi, apakšuzņēmējiem u.c., nolikuma pielikumos Pretendentam ir piedāvātas veidnes aizpildīšanai. Pretendents ir tiesīgs izveidot un izmantot savas formas un veidnes ar nosacījumu, ka tajās ietvertā informācija dos iespēju iepirkumu komisijai gūt nepieciešamos datus piedāvājuma vērtēšanai.

1.10.8. Pretendents iesniedz **parakstītu pieteikumu un informāciju par pretendentu** (1. un 2. pielikums). Ja piedāvājumu iesniedz personu grupa vai personālsabiedrība, piedāvājumā norāda personu, kas iepirkumā pārstāv attiecīgo personu grupu vai personālsabiedrību un ir pilnvarota parakstīt ar iepirkumu saistītos dokumentus.

1.10.9. Ja Pretendents iesniedz dokumentu kopijas, katrai dokumenta kopijai jābūt Pretendenta apliecinātai ar uzrakstu “KOPIJA” un “KOPIJA PAREIZA” un pilnvarotās amatpersonas pilns amata nosaukums, paraksts un paraksta atšifrējums, vietas nosaukums un datums, zīmoga nospiedums.

1.10.10. Piedāvājuma dokumentus paraksta LR Uzņēmumu reģistrā vai citas valsts līdzvērtīgā iestādē reģistrētā amatpersona ar paraksta tiesībām vai pilnvarotā persona, piedāvājumā iekļaujot pilnvaru, kas apliecina piedāvājumu parakstījušās personas tiesības parakstīt un iesniegt piedāvājumu juridiskās personas uzdevumā.

1.10.11. Iesniegtie piedāvājumi, izņemot Nolikuma 1.8.4. punktā noteikto piedāvājuma atsaukšanas gadījumu, ir Pasūtītāja īpašums un netiek atdoti atpakaļ pretendentiem.

1.10.12. Pretendents, piegādātāju apvienības dalībnieks vai pilnsabiedrības biedrs drīkst būt tikai no tehniskā projekta izstrādātāja un Būvdarbu veicēja neatkarīgs būvkomersants vai būvspeciālists.

**1.11. Cita informācija**

1.11.1. Neviens dokuments, izņemot atsauktos piedāvājumus, kas tiek iesniegts, atsaucoties uz iepirkumu, netiek atdots atpakaļ. Par jebkuru informāciju, kas ir konfidenciāla, jābūt īpašai norādei.

1.11.2. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs un komisija neuzņemas nekādas saistības par šīm izmaksām neatkarīgi no iepirkuma rezultāta.

**2. Prasības pretendentiem**

2.1. Pretendents var būt jebkura fiziskā vai juridiskā persona vai pasūtītājs, šādu personu apvienība jebkurā to kombinācijā. Piedalīšanās iepirkumā ir Pretendenta brīvas gribas izpausme. Iesniedzot savu piedāvājumu dalībai iepirkumā, Pretendents visā pilnībā pieņem un ir gatavs pildīt visas Nolikumā ietvertās prasības un noteikumus.

2.2. Pretendents apzinās, ka jebkurš piedāvājumā iekļautais nosacījums, kas ir pretrunā ar Nolikumu vai neatbilst tā noteikumiem, var būt par iemeslu piedāvājuma noraidīšanai.

2.3. Iepirkumu komisija pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem gadījumiem:

2.3.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

2.3.2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

2.3.3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās vai otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

2.3.4.uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi Nolikuma 2.3.1.- 2.3.3. punkta nosacījumi;

2.3.5. pretendents ir ārzonā reģistrēta juridiskā persona vai personu apvienība.

2.4. Pirms lēmuma par iepirkuma rezultātiem pieņemšanas iepirkuma komisija pārliecināsies par izslēgšanas nosacījumu neattiecināmību uz pretendentu, kuram būtu piešķiramas līguma slēgšanas tiesības, atbilstoši Publisko iepirkumu likuma 9.panta astotās un devītās daļas prasībām. Lai pārbaudītu, vai Pretendents nav izslēdzams no dalības iepirkumā Nolikumā 2.3.punktā minēto apstākļu dēļ, iepirkumu komisija:

2.4.1. attiecībā uz Latvijā reģistrētu vai pastāvīgi dzīvojošu pretendentu un Nolikumā 2.3.4.apakšpunktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūs informāciju:

a) par Nolikuma 2.3.1. un 2.3.5.apakšpunktā minētajiem faktiem – no Uzņēmumu reģistra,

b) par Nolikuma 2.3.2. apakšpunktā minēto faktu – no Valsts ieņēmumu dienesta un Latvijas pašvaldībām. Iepirkumu komisija attiecīgo informāciju no Valsts ieņēmumu dienesta ir tiesīga saņemt, neprasot Pretendenta vai Nolikuma 2.3.4. apakšpunktā minētās personas piekrišanu;

2.4.2. attiecībā uz ārvalstī reģistrētu vai pastāvīgi dzīvojošu Pretendentu un Nolikuma 2.3.4. apakšpunktā minēto personu Pretendentam ir jāiesniedz attiecīgās kompetentās institūcijas izziņa, kas apliecina, ka uz to un Nolikuma 2.3.4. apakšpunktā minēto personu neattiecas Nolikuma 2.3. apakšpunktā noteiktie gadījumi. Izziņa jāiesniedz **10 (desmit) darbdienu** laikā pēc Pasūtītāja pieprasījuma nosūtīšanas dienas. Ja attiecīgais Pretendents neiesniedz minēto izziņu, Pasūtītājs to izslēdz no dalības iepirkumā.

2.5. Pretendentam ir jāatbilst sekojošām prasībām:

2.5.1. Pretendents ir reģistrēts normatīvajos aktos noteiktajā kārtībā.

2.5.2. Lai nodrošinātu līguma izpildi, Pretendentam un/vai tā apakšuzņēmējiem ir pietiekams skaits kvalificēta un sertificēta personāla, saskaņā ar Nolikuma 2.5.5. punktu un 4. pielikumā noteiktām prasībām.

2.5.3.Pretendentam ir pieejami instrumenti, tehnika, iekārtas un tehniskais aprīkojums, kas nepieciešams līguma izpildei.

2.5.4. Pretendents iepriekšējo 3 (trīs) gadu periodā no piedāvājuma iesniegšanas brīža ir veicis vismaz 2 (divu) iepirkuma priekšmetam līdzvērtīgu vai lielāka apjoma sabiedriski nozīmīgu publisku ēku objektu pārbūves vai atjaunošanas darbu būvuzraudzību (objekti nodoti ekspluatācijā), un kur vismaz viens no objektiem atbilst šādam prasībām:

objekta kopējā platība nav mazāka par 1000 m2;

katra būvuzraudzības līguma izmaksas bija vismaz piedāvātās līgumcenas apmērā (bez PVN).

2.5.5. Pretendentam ir jānodrošina šādi speciālisti:

- ēku būvdarbu būvuzraugs,

- siltumapgādes un ventilācijas sistēmas būvuzraugs,

- elektroietaišu sistēmu būvuzraugs, kuri:

2.5.5.1. iepriekšējo 3 (trīs) gadu laikā no piedāvājuma iesniegšanas brīža ir veikuši vismaz 2 (divu) iepirkuma priekšmetam līdzvērtīgu vai lielāka apjoma sabiedriski nozīmīgu publisku ēku pārbūves vai atjaunošanas darbu būvuzraudzību (objekti nodoti ekspluatācijā), un kur vismaz viens no objektiem atbilst šādam prasībām:

objekta kopējā platība nav mazāka par 1000 m2;

būvuzraudzības līguma izmaksas bija vismaz piedāvātās līgumcenas apmērā (bez PVN).

**3. Iesniedzamie dokumenti**

**3.1. Pretendentu atlases dokumenti**

Lai izvērtētu Pretendentu atbilstību saskaņā ar Publisko iepirkumu likumā noteiktajām prasībām, Pretendentam jāiesniedz sekojoši dokumenti:

3.1.1. Pieteikumu dalībai iepirkumā. Pieteikumu iepirkumam sagatavo atbilstoši pievienotajai formai (1. un 2. pielikumu). Ja piedāvājumu iesniedz piegādātāju apvienība, tad tiek iesniegta visu apvienības dalībnieku parakstīta vienošanās.

3.1.2. Aizpildīts Nolikuma 4. pielikums ,,Tehniskais piedāvājums”.

3.1.3. Par Nolikuma prasībām atbilstošu piedāvāto būvuzraugu būvprakses sertifikātiem Komisija pārliecināsies BIS sistēmā [www.bis.gov.lv](http://www.bis.gov.lv).

3.1.4. Pretendents tiesīgs pievienot piedāvājumam vadošo speciālistu kvalifikāciju apliecinošu dokumentu kopijas un pieredzes aprakstus. Būvuzraugiem un speciālistiem, kuriem profesionālā kvalifikācija ir iegūta ārzemēs – Latvijas Republikas kompetentas institūcijas izdotu profesionālās kvalifikācijas atzīšanas apliecību vai sertifikātu, vai arī citu dokumentu, kas apliecina ārvalstīs iegūtās izglītības un profesionālās kvalifikācijas atbilstību Latvijas Republikā noteiktajām prasībām, kopijas.

3.1.5. Pretendentam ir jāaizpilda Nolikuma 4.pielikumā ievietoto tabulu par savu un piesaistāmā personāla pieredzi. Pretendentam ir jāiesniedz pozitīvas pasūtītāja/-u atsauksmes par savu un par piedāvāto būvuzraugu darbu kvalifikāciju apliecinošajos objektos.

3.1.5.1. Atsauksmēs ir jānorāda:

- būvuzrauga vārds un uzvārds,

- objekts,

- uzraudzīto būvdarbu apjoms,

- pakalpojuma sniegšanas termiņi un vieta,

- objekta pieņemšanas ekspluatācijā datums,

- ziņas par būvuzraudzības atbilstību attiecīgajiem normatīviem un kvalitātei.

3.1.6. Būvuzraugu apliecinājumi, ka visi iepirkuma ietvaros līguma izpildei pieteiktie būvuzraugi piekrīt veikt būvuzraudzības darbus šā iepirkuma ietvaros (saskaņā ar Tehnisko piedāvājumu).

**3.2. Tehniskais piedāvājums**

3.2.1. Tehniskais piedāvājums Pretendentam jāsagatavo saskaņā ar Tehniskajās specifikācijās (3. pielikums) noteiktajām prasībām un Tehniskā piedāvājuma formu (4. pielikums).

3.2.2. Tehniskais piedāvājums ir sagatavots apraksts, kas atspoguļo kā tiks organizēts un izpildīts katrs Tehniskajās specifikācijās (3.pielikums) noteiktais darba veids.

**3.3. Finanšu piedāvājums**

3.3.1. Finanšu piedāvājumu jāsagatavo atbilstoši nolikumam pievienotajai finanšu piedāvājuma formai (5. pielikums).

3.3.2. Finanšu piedāvājumā cenu norāda euro (EUR) bez pievienotās vērtības nodokļa. Atsevišķi norāda pievienotās vērtības nodokli (PVN 21 %) un cenu ar PVN. Cenas tiek norādītas ar precizitāti divi cipari aiz komata.

3.3.3. Cenā jāietver visi nodokļi, nodevas un maksājumi, un visas saprātīgi paredzamās ar Darba izpildi saistītās izmaksas, atskaitot pievienotās vērtības nodokli.

3.3.4. Pretendenta finanšu piedāvājumā jābūt paredzētiem visiem riskiem darbu veikšanai, kas saistīti ar cenu izmaiņām un citiem neparedzētiem apstākļiem.

3.3.5. Pretendentam iesniegtajā piedāvājumā jānorāda, vai attiecībā uz piedāvājuma priekšmetu ir nepieciešams ievērot komercnoslēpumu.

**4. Iepirkumu komisija, tās darbība un** **piedāvājumu atvēršana**

4.1. Iepirkuma piedāvājumu atvēršanu, salīdzināšanu un vērtēšanu veic Pasūtītāja izveidota iepirkuma komisija, turpmāk – „komisija”.

4.2. Komisija savu darbu veic saskaņā ar Publisko iepirkumu likumu un šo nolikumu.

4.3. Komisijas darbu vada tās priekšsēdētājs, viņa prombūtnes laikā priekšsēdētāja vietnieks. Komisija ir lemttiesīga, ja tās darbā piedalās vismaz divas trešdaļas no komisijas locekļu kopskaita.

4.4. Piedāvājumu atvēršanas, izskatīšanas un uzvarētāja noteikšanas gaitu komisija protokolē.

4.5. Komisijas locekļi paraksta apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā vai ka viņš ir saistīti ar tiem Latvijas Republikas „Publisko iepirkumu likuma” 25. panta pirmās daļas izpratnē. Ja šāds apliecinājums nav parakstīts komisijas loceklis nedrīkst piedalīties turpmākajā komisijas darbībā.

**5. Piedāvājumu vērtēšanas un izvēles kritēriji**

**5.1. Vispārīgie noteikumi**

5.1.1. Piedāvājumu noformējuma pārbaudi, pretendentu atlasi, tehnisko un finanšu piedāvājumu atbilstības pārbaudi un piedāvājumu vērtēšanu komisija veic slēgtā sēdē.

**5.2. Piedāvājumu noformējuma pārbaude**

5.1.1. Piedāvājumu noformējuma pārbaudes laikā komisija izvērtē, vai piedāvājums sagatavots un noformēts atbilstoši iepirkuma nolikumā noteiktajām prasībām.

5.1.2. Ja piedāvājums nav noformēts atbilstoši iepirkuma nolikuma noteiktajām prasībām, komisija ir tiesīga piedāvājumu noraidīt un tālāk neizvērtēt.

**5.3. Pretendentu atlase**

5.3.1. Pretendentu atlases laikā komisija noskaidro pretendentu kompetenci un atbilstību paredzamā iepirkuma līguma izpildes prasībām, pēc iesniegtajiem pretendentu atlases dokumentiem pārbaudot pretendenta atbilstību katrai nolikumā pretendentiem izvirzītajai prasībai.

5.3.2. Ja pretendents neatbilst kādai no nolikumā izvirzītajām prasībām, komisija turpmāk tā piedāvājumu neizskata.

**5.4. Tehnisko piedāvājumu vērtēšana**

5.4.1. Iepirkumu komisija veiks Tehnisko piedāvājumu atbilstības pārbaudi, kuras laikā komisija izvērtēs Tehnisko piedāvājumu atbilstību Tehniskai specifikācijai.

5.4.2. Ja tiks konstatēts, ka pretendenta Tehniskais piedāvājums neatbilst Tehniskās specifikācijas prasībām, iepirkumu komisija tālāk šo piedāvājumu neizskatīs.

**5.5. Finanšu piedāvājumu vērtēšana**

5.5.1. Komisija vērtē tikai to pretendentu finanšu piedāvājumus, kuri nav noraidīti noformējuma pārbaudes, pretendentu atlases vai tehnisko piedāvājumu atbilstības pārbaudes laikā.

5.5.2. Vērtēšanas laikā komisija pārbauda, vai finanšu piedāvājumā nav aritmētisku kļūdu.

5.5.3. Ja finanšu piedāvājumā konstatēta aritmētiskā kļūda cenas aprēķināšanā,iepirkumu komisija to labo un paziņo pretendentam, kura piedāvājumā labojumi izdarīti atbilstoši normatīvajos aktos noteiktajā kārtībā.

**5.6. Piedāvājuma izvēle, uzvarētāja noteikšana**

5.6.1. No Publisko iepirkumu likuma un iepirkuma nolikumā norādītajām prasībām atbilstošajiem piedāvājumiem iepirkumu komisija izvēlēsies **piedāvājumu ar viszemāko cenu**.

5.6.2. Vērtējot piedāvājumu, komisija ņems vērā tā kopējo cenu bez pievienotās vērtības nodokļa.

5.6.3. Vērtējot piedāvājumus, kuros bijušas aritmētiskās kļūdas, iepirkumu komisija ņem vērā kļūdu labojumu.

5.6.4. Komisija izvēloties vienu piedāvājumu, kuram ir viszemākā cena, pieņem lēmumu slēgt iepirkuma līgumu ar iepirkumā uzvarējušo pretendentu.

**6. Iepirkumu komisijas tiesības un pienākumi**

**6.1. Iepirkuma komisijas tiesības**

6.1.1. Pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, kā arī piedāvājumu vērtēšanai un salīdzināšanai.

6.1.2. Pieaicināt ekspertu jebkurā no piedāvājumu pārbaudes un novērtēšanas stadijām.

6.1.3. Jebkurā no piedāvājumu pārbaudes un izvērtēšanas stadijām pārtraukt izskatīt iepirkumam iesniegtos piedāvājumus, ja tie neatbilst nolikumā izvirzītajām prasībām.

6.1.4. Noraidīt visus iesniegtos piedāvājumus, ja tie neatbilst iepirkuma noteikumiem, neaptver visu pieprasīto pakalpojumu apjomu utt.

6.1.5. Pieņemt lēmumu slēgt iepirkuma līgumu ar izraudzīto pretendentu.

6.1.6. Ja izraudzītais pretendents atsakās slēgt iepirkuma līgumu, izvēlēties nākamo piedāvājumu ar zemāko cenu. Ja arī nākamais izraudzītais pretendents atsakās slēgt iepirkuma līgumu, pieņemt lēmumu izbeigt iepirkumu neizvēloties nevienu piedāvājumu.

6.1.7. Ja iepirkumam nav iesniegti piedāvājumi vai iesniegtie piedāvājumi neatbilst nolikumā noteiktajām prasībām, pieņemt lēmumu izbeigt iepirkumu, neizvēloties nevienu piedāvājumu.

6.1.8. Normatīvajos aktos noteiktajā kārtībā labot aritmētiskās kļūdas pretendentu finanšu piedāvājumos.

6.1.9. Jebkurā brīdī pārtraukt iepirkumu, ja tam ir objektīvs pamatojums.

**6.2. Iepirkuma komisijas pienākumi**

6.2.1. Izstrādāt un apstiprināt iepirkuma dokumentus pirms iepirkuma izziņošanas.

6.2.2. Nodrošināt iepirkuma norisi un dokumentēšanu.

6.2.3. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

6.2.4. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par iepirkumu.

6.2.5. Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un nolikumu, noteikt uzvarētāju vai pieņemt lēmumu par iepirkuma izbeigšanu, neizvēloties nevienu piedāvājumu.

**7. Pretendenta tiesības un pienākumi**

**7.1. Pretendenta tiesības**

7.1.1. Pretendentiem, kuri atbilst Nolikumā noteiktām prasībām, ir tiesības bez ierobežojumiem piedalīties iepirkumā uz vienādiem noteikumiem ar pārējiem piedāvājumu iesniegušajiem pretendentiem.

7.1.2. Apvienoties grupā ar citiem pretendentiem un iesniegt kopēju piedāvājumu.

7.1.3. Pretendentam ir tiesības laicīgi pirms piedāvājumu iesniegšanas gala termiņa, iesniedzot rakstveida pieprasījumu, saņemt iepirkuma komisijas paskaidrojumu (tiks publicēts Ludzas novada pašvaldības mājas lapā: [www.ludza.lv](http://www.ludza.lv)) par iepirkumu.

7.1.4. Iepazīties (apskatīt) objektu (objekta vietu), kur paredzēts veikt būvdarbus.

7.1.5. Pretendentam ir tiesības pie piedāvājuma iesniegšanas pieprasīt rakstveida apliecinājumu par piedāvājuma saņemšanu, kurā ir norādīts piedāvājuma saņemšanas datums, laiks, vieta un piedāvājuma saņēmējs.

7.1.6. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

**7.2. Pretendenta pienākumi**

7.2.1. Piedaloties iepirkumā ievērot normatīvo aktu prasības.

7.2.2. Sagatavot piedāvājumus atbilstoši nolikumā noteiktajām prasībām.

7.2.3. Sniegt patiesu informāciju.

7.2.4. Iepirkuma komisijas noteiktajos termiņos iesniegt komisijai papildus informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī vērtēšanai.

**8. NOLIKUMA PIELIKUMI**

1. pielikums – Pieteikums dalībai iepirkumā.

2. pielikums – Informācija par pretendentu.

3. pielikums – Tehniskā specifikācija.

4. pielikums – Tehniskais piedāvājums.

5. pielikums – Finanšu piedāvājums

1. pielikums

Iepirkuma „Būvuzraudzības pakalpojumu

nodrošināšana objektā “Ludzas novada Pildas pamatskolas

ēkas energoefektivitātes paaugstināšana”

 (ID Nr. LNP 2018/24)

nolikumam

**PIETEIKUMS DALĪBAI IEPIRKUMĀ**

2018. gada \_\_\_\_. \_\_\_\_\_\_\_\_\_\_\_\_\_\_

 1. Mēs, apakšā parakstījušies, esam iepazinušies ar Iepirkuma instrukciju un piekrītam visiem nolikuma noteikumiem. Saskaņā ar iepirkuma nolikuma prasībām piedāvājam sniegt pakalpojumus  **par summu:**

|  |
| --- |
|  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**( piedāvājuma cena bez PVN (EUR) vārdos un skaitļos)*  |

 2. Ar šo mēs apstiprinām, ka mūsu piedāvājums ir spēkā **90 (deviņdesmit)** no Iepirkuma nolikumā noteiktā piedāvājumu iesniegšanas termiņa beigām, un var tikt akceptēts jebkurā laikā pirms tā spēkā esamības termiņa izbeigšanās.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas paraksts, tā atšifrējums

 z.v.

2. pielikums

Iepirkuma „Būvuzraudzības pakalpojumu

nodrošināšana objektā “Ludzas novada Pildas pamatskolas

ēkas energoefektivitātes paaugstināšana”

 (ID Nr. LNP 2018/24)

nolikumam

**Informācija par pretendentu**

**Iepirkumam „Būvuzraudzības pakalpojumu nodrošināšana objektā “Ludzas novada Pildas pamatskolas ēkas energoefektivitātes paaugstināšana”**

**ID Nr. LNP 2018/24**

|  |  |
| --- | --- |
| **1.** | **Nosaukums:** |
| **2.** | **Reģistrācijas numurs:** |
| **3.** | **Adrese:** |
| **4.** | **Kontaktpersona :** |
| **5.** | **Telefons:** |
| **6.** | **Fakss:** |
| **7.** | **E-pasts:** |
| **8.** | **Uzņēmuma darbības sfēra (īss apraksts):** |
| **9.** | **Uzņēmuma statuss (izvēlēties atbilstošo ar “X”)\*:**  |
| Mazais uzņēmumsVidējais uzņēmums |  | Lielais uzņēmums |  |
|  |
| **10.** | **Finanšu rekvizīti:** |
| **Bankas nosaukums:** |  |
| Bankas adrese (tai skaitā pilsēta, valsts, pasta indekss) |  |
| **Bankas kods:** |  |
| **Konta numurs:** |  |
| **Pilnvarotā persona, kas būs tiesīga parakstīt līgumu** |  |

\* ***Mazais uzņēmums*** *ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro.*

***\*Vidējais uzņēmums*** *ir uzņēmums, kas nav mazais uzņēmums un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/ vai gada bilance kopā nepārsniedz 43 miljonus euro.*

Z.v.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas paraksts, tā atšifrējums

3. pielikums

Iepirkuma „Būvuzraudzības pakalpojumu

nodrošināšana objektā “Ludzas novada Pildas pamatskolas

ēkas energoefektivitātes paaugstināšana”

 (ID Nr. LNP 2018/24)

nolikumam

**TEHNISKĀ SPECIFIKĀCIJA**

**Iepirkumam „Būvuzraudzības pakalpojumu nodrošināšana objektā “Ludzas novada Pildas pamatskolas ēkas energoefektivitātes paaugstināšana”**

1. **BŪVDARBU APRAKSTS**

Būvdarbi tiks veikti saskaņā ar tehnisko dokumentāciju, kas ir pieejama Ludzas novada pašvaldības tīmekļa vietnē sadaļā <http://www.ludza.lv/pasvaldibas-kalendars/publiskie-iepirkumi/atklati-konkursi/> un EIS E-Konkursu vietnē [www.eis.gov.lv](http://www.eis.gov.lv) pie attiecīgās iepirkuma procedūras.

1.Prasības būvuzraudzībai:

Būvuzraudzība veicama pamatojoties uz spēkā esošiem normatīvajiem aktiem, būvprojekta dokumentācijas nosacījumiem, tehniskajām prasībām, būvdarbu apjomiem, un ar tiem saistītajiem dokumentiem.

2.Būvuzraudzības iepirkuma rezultātā noslēgta līguma ietvaros būvuzraugam/izpildītājam ir jāveic šādi pienākumi:

2.1.Izpildītājam jānodrošina kvalificēts personāls būvdarbu līgumā paredzēto būvdarbu uzraudzības (turpmāk - Uzraudzība) veikšanai.

2.2.Izpildītājam jānodrošina, lai paveikto būvdarbu kvalitāte un apjomi tiktu pienācīgi pārbaudīti un dokumentēti.

2.3. Izpildītājam jāorganizē, jāvada un jāprotokolē būvdarbu vadības apspriedes, pārstāvot tajās Pasūtītāja intereses.

2.4. Izpildītājam jāseko, lai būvdarbi tiktu veikti plānotajā laikā un to veikšanai tiktu piesaistīti pietiekami resursi.

2.5. Kontrolē un veicina būvdarbu veikšanu saskaņā ar būvdarbu līguma nosacījumiem.

2.6. Ja būvdarbu laikā rodas situācijas, kas apdraud būvdarbu kvalitāti, termiņus, izmaksas, satiksmes drošību, vai pārkāpj spēkā esošo normatīvo aktu prasības Izpildītājam ir rakstiski jāziņo Pasūtītājam un jāpieņem lēmums par apdraudējuma novēršanu.

2.7. Izpildītājam pēc Pasūtītāja pieprasījuma jāziņo un jāsniedz papildus informācija par saviem lēmumiem un būvdarbu gaitu.

2.8. Pirms būvdarbu uzsākšanas pārbauda būvdarbu izpildītāja sagatavotās darba programmas atbilstību specifikācijām un apstiprina to, būvdarbu laikā pieprasa savlaicīgu darba programmas aktualizāciju.

2.9. Pārbauda un ar parakstu apstiprina aktu par faktiski izpildītiem darbiem.

2.10. Dod būvdarbu veicējam norādījumus par būvdarbu izpildi un defektu novēršanu. Būvprojekta nepilnību gadījumā konsultējas ar būvprojekta autoru par izmaiņām būvprojektā.

2.11. Pārbauda un ar parakstu apstiprina būvdarbu vadītāja ikdienas ierakstus būvdarbu žurnālā, kontrolē vai ir atbilstoši aizpildītas visas būvdarbu žurnāla daļas, ieraksta norādījumus būvdarbu vadītājam būvdarbu žurnālā un veic atzīmes par šo norādījumu izpildi.

2.12. Darbojas segto darbu un nozīmīgo konstrukciju pieņemšanas komisijā.

2.13. Piedalās uzmērījumu veikšanā, paraugu ņemšanā, pasūta pārbaudes ar speciālām testēšanas iekārtām, ja tas nepieciešams.

2.14. Izpildītājām jānodrošina atbildīgo (galveno) konstruktīvo mezglu instrumentāla pārbaude, ja tas nepieciešams.

2.15. Dod būvdarbu veicējam nepieciešamos rīkojumus, saskaņojumus un apstiprinājumus, pārrauga paveikto būvdarbu pieņemšanu atbilstoši normatīvajiem aktiem.

2.16. Pārbauda objekta izpilddokumentācijas atbilstību faktiski izpildītajiem apjomiem.

2.17.Izpildītājs sagatavo un iesniedz Pasūtītājam Būvdarbu un Uzraudzības izpildes atskaites.

* 1. Izpildītājam jānodrošina nepārtraukta būvniecības procesa uzraudzība, tas ir Būvdarbu uzraudzība jāveic, kad vien norit būvdarbi, arī ārpus normālā darba laika un brīvdienās.
	2. Izpildītājam jānodrošina pietiekamā skaitā kvalificēts personāls būvdarbu līgumā paredzēto būvdarbu uzraudzības (turpmāk - Uzraudzība) personāls.

*Detalizētu informāciju par būvdarbu apjomiem var atrast Elektronisko iepirkumu sistēmas mājas lapā pie attiecīgās iepirkuma procedūras pievienotiem dokumentiem:* [*www.eis.gov.lv*](http://www.eis.gov.lv) *.*

4. pielikums

Iepirkuma „Būvuzraudzības pakalpojumu

nodrošināšana objektā “Ludzas novada Pildas pamatskolas

ēkas energoefektivitātes paaugstināšana”

 (ID Nr. LNP 2018/24)

nolikumam

**Tehniskais piedāvājums**

 **Darba organizācija**

4.1. Pretendents iesniedz pakalpojuma organizācijas aprakstu, kas apliecina Pretendenta iespējas veikt Pakalpojumu un kvalitātes kontroles nodrošināšanas pasākumus. Apraksts noformējams brīvā formā, kas satur sekojošas daļas:

1. Pretendenta organizatoriskā struktūrshēma (norādot būvuzraudzības grupas sastāvu un katra tajā ietilpstošā būvuzrauga specializāciju);
2. Pretendenta izpratne par Tehnisko specifikāciju un gatavība to izpildīt;
3. Paredzētais būvuzraudzības grupas laika plānojums (parādot aptuvenu uzraudzības laika sadalījumu u.tml.);
4. būvuzraudzības pakalpojumu aprakstus saskaņā ar būvobjektā veicamajiem darbiem:
	* uzraudzība pirms būvdarbu uzsākšanas,
	* uzraudzība būvdarbu izpildes laikā,
	* uzraudzība pēc būvdarbu pabeigšanas,
5. pretendenta rīcībā esošās operatīvās kvalitātes kontroles ierīces.

**Pretendenta pieredze līdzīgos darbos**

 Pretendents iepriekšējo 3 (trīs) gadu periodā no piedāvājuma iesniegšanas termiņa beigām ir veicis vismaz 2 (divu) iepirkuma priekšmetam līdzvērtīgu vai lielāka apjoma sabiedriski nozīmīgu publisku ēku pārbūves vai atjaunošanas darbu būvuzraudzību (objekti nodoti ekspluatācijā), un kur vismaz viens no objektiem atbilst šādam prasībām:

objekta kopējā platība nav mazāka par 1000 m2;

katra būvuzraudzības līguma izmaksas bija vismaz piedāvātās līgumcenas apmērā (bez PVN).

|  |  |  |  |  |  |
| --- | --- | --- | --- | --- | --- |
| Nr.p.k. | Līguma priekšmets, adrese | Līguma izpildes laiks | Līguma ietvaros izpildīto darbu apraksts, kas raksturo 1.1. punktā prasīto pieredzi | Pasūtītājs, tālrunis | Būvuzraudzības izmaksas (EUR bez PVN), par kuru veikti publiskās ēkas atjaunošanas darbidbūvuzraudzība |
|  |  |  |  |  |  |
|  |  |  |  |  |  |
|  |  |  |  |  |  |

1. **Personāla pieredze**

Pretendentam ir jānodrošina šādi speciālisti:

- ēku būvdarbu būvuzraugs,

- siltumapgādes un ventilācijas sistēmas būvuzraugs,

- elektroietaišu sistēmu būvuzraugs.

Speciālisti iepriekšējo 3 (trīs) gadu laikā no piedāvājuma iesniegšanas brīža ir veikuši vismaz 2 (divu) iepirkuma priekšmetam līdzvērtīgu vai lielāka apjoma sabiedriski nozīmīgu publisku ēku pārbūves vai atjaunošanas darbu būvuzraudzību (objekti nodoti ekspluatācijā), un kur vismaz viens no objektiem atbilst šādam prasībām:

objekta kopējā platība nav mazāka par 1000 m2;

būvuzraudzības līguma izmaksas bija vismaz piedāvātās līgumcenas apmērā (bez PVN).

**Informācija par būvuzraugu:**

|  |  |  |  |
| --- | --- | --- | --- |
| Vārds, uzvārds | Specialitāte | Profesionālo kvalifikāciju apliecinoša dokumenta nosaukums, izdošanas dat. un Nr. | Pieredze būvuzrauga pienākumu izpildē būvdarbu uzraudzībā (gados)  |
| **ēku būvdarbu būvuzraugs:** |
|  |  |  |  |
| **siltumapgādes un ventilācijas sistēmas būvuzraugs:** |
|  |  |  |  |
| **elektroietaišu sistēmu būvuzraugs:** |
|  |  |  |  |

**Līguma izpildē iesaistītā** *(norādīt kāda būvdarbu veida***) būvuzrauga apliecinājums par gatavību piedalīties pakalpojumu sniegšanā**

**Es, apakšā parakstījies, apliecinu, ka:**

* + 1. esmu informēts, ka pretendents <Pretendenta nosaukums> piedalās iepirkumā “Būvuzraudzības pakalpojumu nodrošināšana objektā “Ludzas novada Pildas pamatskolas ēkas energoefektivitātes nodrošināšana”” iesniegtā Piedāvājuma ietvaros, kā būvuzraugs;

2) gadījumā, ja iepirkuma līgums par būvuzraudzības veikšanu tiks parakstīts ar *<Pretendenta nosaukums>*, būšu pieejams <*kādu būvdarbu uzraudzības*> uzdevumu izpildei no līguma noslēgšanas brīža līdz *<Pretendenta nosaukums>* līgumsaistību izbeigšanai.

3) Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt iepirkuma laikā, par kuriem apņemos nekavējoties informēt savu darba devēju un Pasūtītāju.

|  |  |
| --- | --- |
| Vārds, uzvārds |  |
| Būvuzrauga paraksts un tā atšifrējums |  |
| Vieta, datums |  |

5. pielikums

Iepirkuma „Būvuzraudzības pakalpojumu

nodrošināšana objektā “Ludzas novada Pildas pamatskolas

ēkas energoefektivitātes paaugstināšana”

 (ID Nr. LNP 2018/24)

nolikumam

**FINANŠU PIEDĀVĀJUMS**

**Iepirkumam „Būvuzraudzības pakalpojumu nodrošināšana objektā “Ludzas novada Pildas pamatskolas ēkas energoefektivitātes paaugstināšana”**

 **ID numurs – Nr. LNP 2018/24**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ piedāvā veikt būvuzraudzības pakalpojumus objektā **- Ludzas novada Pildas pamatskolas ēkas energoefektivitātes paaugstināšana**

par

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **bez PVN**;

 līguma cena cipariem EUR līguma cena vārdiem

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **21% PVN**;

 PVN cipariem EUR PVN vārdiem

**PAVISAM KOPĀ:**

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 līguma summa cipariem EUR summa vārdiem

\* ***Piedāvājuma cenā jāiekļauj:***

* *būvuzraudzības veikšana atbilstoši spēkā esošajiem normatīviem;*
* *būvuzraudzības dokumentācijas un atskaišu kārtošana;*
* *visi citi izdevumi, kas nepieciešami pakalpojuma nodrošināšanai;*
* *visi normatīvajos aktos paredzētie nodokļi, nodevas un citi maksājumi.*

**Pretendents:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Parakstītāja pilns amata nosaukums , vārds, uzvārds:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Z.V.